Su chelcu ‘e Aldu Druche1

Chelcu zigante, innidu e cossale,
pienu 'e vigoria e de saludu,
t'ispozas is s'atunzu, isetas muda
de s'ierru ogni fritu temporale:

chena manc'una foza, nudu-nudu,
in sas frizidas notes de Nadale,
né afianzu e né cabidale,
solu che unu poberu fiudu.

Cando su Temo creschet in piena
pares nadende in mesu a unu lagu:
t'ides a bratzos fora, in mesu s'ena.

Ma s'unda passat e torrat s'istìu
e tue ses su bellu meriagu
ch'aumbras s'ama e infriscas su riu.

Su chimbe ‘e austu 1926

1Chelcu ‘e Aldu Druche: monumentale quercia in loc. Aldu Druche, in territorio di Montresta, sul lato destro del fiume Temo.